Bilag 1 og 2 – kundens Beskrivelse av Bistanden og konsulentens spesifikasjon av bistanden

**Om kunden**

Norsk helsenett SF (NHN) er et statsforetak eid av Helse- og omsorgsdepartementet. NHN jobber med digitalisering av helsetjenester og leverer digitale løsninger til hele helsesektoren. NHN har ansvaret for nasjonale e-helseløsninger som Grunndata, e-resept, Kjernejournal, Helsenorge og HelseID. Dette i tett samarbeid med eier, direktorat og forvaltning, spesialisthelsetjenesten, kommuner og næringsliv/private leverandører. Formålet er å gjøre helseinformasjon og digitale tjenester tilgjengelig – trygt, enkelt og relevant for både innbyggere, helsepersonell, forskere og helseforvaltning («Riktig informasjon til riktig tjeneste til riktig tid»).

**Bakgrunn for bistanden**

Divisjon helsepersonell i NHN realiserer helsesektorens plattform for samhandlingstjenester som muliggjør digital kommunikasjon, samhandling og arbeidsflyt mellom aktører og personell i helsesektoren, og tilrettelegger for informasjonstjenester der aktører i helsesektoren konsumerer data fra flere ulike API’er som NHN tilgjengeliggjør igjennom «samhandlingsplattformen».

Arbeid i dag består i å implementere en hendelsesorientert arkitektur, der data inn til samhandlingsplattformen betraktes som hendelser som publiseres videre ut til de informasjonstjenestene som har behov for disse hendelsene.

Samhandlingsplattformen realiseres av ulike leveranseteam som har ansvar for ulike deler av plattformen. Leveranseteamene er autonome, hvilket innebærer at de har kompetanse og kapasitet til å ivareta design, utvikling, test og forvaltning av de applikasjonene de har ansvar for. Applikasjonene skal kjøres i kontainere på NHN's private skyplattform som realiseres via VMware Cloud Foundation, hvor VMware Tanzu Kubernetes benyttes som orkestreringsplattform.

Divisjon Helsepersonell i NHN består av over ca. 300 fast ansatt utviklere og innleide konsulent som har ansvar for det meste av API’er og informasjonsdata som vi tilbyr til helsesektoren. Det stilles høye krav til robusthet, ytelse, sikkerhet og tilgjengelighet, og vi praktiserer smidig utvikling for alle leveranseteam basert på Large Scale Scrum (LESS, <https://less.works/>).

**Personellsikkerhet til kritiske stillinger**

PST, NSM og e-tjenesten sine rapporter fra 2025 beskriver økt geopolitisk spenning, og nevner blant annet at etterretningstrusselen har økt. Norsk helsenett forvalter mange kritiske verdier, på egne vegne og på vegne av helseforvaltningen. Disse verdiene er av interesse for flere av trussel aktørene nevnt i rapportene, spesielt statlige aktører som PST nevner eksplisitt. NHN håndterer etterretningstrusselen ved å styrke personellsikkerhet i alle faser ved både ansettelses- og innleieforhold. Dette medfører at for oppdrag som medfører tilgang til våre kritiske verdier, så vil særskilte sikkerhetskrav om statsborgerskap og verifikasjon av utdannelse og arbeidsforhold kunne benyttes.

Bistanden som skal utføres faller innenfor kritisk personell, vi har derfor stilt strenge, men nødvendige, krav til tilbudte konsulenter.

NHN vil opplyse om at vi (kunde) tar forbehold om å kunne verifisere arbeidserfaring/utdannelse (som oppgitt i tilbudet), altså verifisere innholdet i innlevert CV. Dersom dette blir aktuelt, vil Semac utføre verifiseringen på vegne av NHN.

En slik verifisering vil kun bli utført på innstilt kandidat. Det tas et forbehold om at verifikasjon av CV godkjennes før signering av kontrakt.

**Bistanden som skal utføres**

Team PTS (Personvern og tilgangsstyring) skal videreutvikle en tjeneste som samler og tilgjengeliggjør tilgangsbegrensninger. Dette skal gi helsepersonell mulighet til å begrense annet helsepersonells og innbyggers tilgang til helseopplysninger fra de nasjonale samhandlingsløsningene. I tillegg skal helsepersonell kunne få opplysninger om eventuelle fullmakter.

Utviklingen handler om å sikre etterlevelse av tilgangsbegrensninger på tvers av virksomheter som deler helseopplysninger gjennom nasjonale samhandlingsløsninger. Tjenesten skal sikre ivaretagelse av pasientsikkerhet og personvern når helsesektoren konsumerer/produserer data fra/til flere ulike API’er som NHN tilgjengeliggjør igjennom «samhandlingsplattformen». Dette vurderes som grunnleggende for å sikre helsesektorens og innbyggers tillit til at deling av helseopplysninger skjer på en trygg og lovlig måte.

NHN har behov for bistand fra en dyktig utvikler som har interesse for og kompetanse på dette området.

Det kan tilkomme andre relevante arbeidsoppgaver underveis i utførelsen av bistanden.

**Bistanden skal utføres i:** kundens lokaler iTrondheim eller Oslo. Oppmøte på kontoret minimum 3 dager i uken.

Det presiseres at konsulentens arbeidsgiver er å anses som utleier i henhold til Arbeidsmiljøloven.

**Krav til kompetanse**

De konkrete kravene står i tabellen under.

## Type krav

|  |  |
| --- | --- |
| Absolutte krav  | Kravet er viktig og MÅ tilfredsstilles. Kravet er å anse som et minimumskrav. Manglende oppfyllelse vil medføre avvisning av leverandørens tilbud. |
| Evalueringskrav | Kravet BØR tilfredsstilles. Leverandører som ikke oppfyller kravet vil ikke bli avvist, men vil få lav score på kravet. Hvor godt kravet oppfylles avgjør hvilken score leverandøren oppnår på kravet og dermed også tildelingskriteriet.  |

## Krav og leverandørens besvarelse

Leverandøren skal besvare kravene til leveransen slik det skisseres under. Dersom leverandøren behøver mer plass kan det benyttes et eget vedlegg. I dokumentet skal det tydelig merkes hvilket krav som besvares.

Leverandørens besvarelse/dokumentasjon vil utgjøre grunnlaget for evalueringen av tildelingskriteriet "kvalitet".

CV for tilbudt konsulent vedlegges. All påberopt erfaring må være dokumentert i vedlagte CV. Det skal leveres maksimalt 1 CV per leverandør.

Kunden gjør oppmerksom på at behovet ikke kan fordeles på flere ressurser.

De inntil 4 beste tilbudene kan bli innkalt til intervju, der bl.a. personlig egnethet vil bli vurdert. Det er planlagt å gjennomføre intervjuene i uke 34 eller 35. Utvelgelse av de beste tilbudene vurderes på bakgrunn av innsendt dokumentasjon.

Det skal leveres tilbud på følgende stillingsnivå (tilbud risikerer å bli avvist dersom ikke oppgitt stillingsnivåer følges):

Konsulent (3-7 års erfaring)

Seniorkonsulent (8+ års erfaring)

|  |  |  |
| --- | --- | --- |
| **Absolutte krav** | **Leverandørens besvarelse** ***(kan besvares i ruten under eller i eget vedlegg med tydelig henvisning til kravet. Tekst under viser hvordan krav skal besvares)*** | **Antall måneders erfaring** |
| Tilbudt konsulent må ha minimum 5 års erfaring som utvikler og/eller minimum 2 års erfaring som utvikler fra helsesektoren. | Ja/nei. Utdypelse og konkret henvisning til arbeidssted og tidsperiode i CV. | Fylles ut |
| Tilbudt konsulent må ha gode kommunikasjons-egenskaper både muntlig og skriftlig på norsk og engelsk. | Ja/nei. Beskrivelse så det blir tydelig om kravet oppfylles. | N/A |
| Tilbudt konsulent kan ikke ha statsborgerskap i land som omtales som statlige aktører i siste utgave av PSTs nasjonale trusselvurdering (Russland, Kina, Iran og Nord-Korea).  | Ja/nei. Bekreftelse på statsborgerskap til tilbudt konsulent. | N/A |

|  |  |  |
| --- | --- | --- |
| **Evalueringskrav** | **Leverandørens besvarelse** ***(kan besvares i ruten under eller i eget vedlegg med tydelig henvisning til kravet. Tekst under viser hvordan krav skal besvares)*** | **Antall måneders erfaring** |
| **Kompetanse, erfaring og egnethet** |
| Tilbudt konsulent bør ha dokumentert erfaring med Kafka eller tilsvarende hendelsesdrevet arkitektur. |  Utdypelse (inkludert antall års erfaring) og henvisning til arbeidssted og tidsperiode i CV. | Fylles ut |
| Tilbudt konsulent bør ha dokumentert erfaring med C#, .NET og .NET Core. | Utdypelse (inkludert antall års erfaring) og henvisning til arbeidssted og tidsperiode i CV. | Fylles ut |
| Tilbudt konsulent bør ha dokumentert erfaring med utvikling av integrasjoner, herunder REST API. | Utdypelse (inkludert antall års erfaring) og henvisning til arbeidssted og tidsperiode i CV. | Fylles ut |
| Tilbudt konsulent bør ha dokumentert erfaring med Kubernetes. | Utdypelse (inkludert antall års erfaring) og henvisning til arbeidssted og tidsperiode i CV. | Fylles ut |
| Tilbudt konsulent bør ha erfaring fra tilsvarende oppdrag/leveranser.Dette kravet tillegges mer vekt i evalueringen. | Beskrivelse av maksimalt tre relevante prosjekter. Det bes om en beskrivelse av prosjektets varighet, relevans og konsulentens roller og arbeidsoppgaver i prosjektene. | N/A |
| Tilbudt konsulent bør ha grunnleggende erfaring og kompetanse innen sikkerhet og personvern samt Normen for informasjonssikkerhet og personvern i helsesektoren. | Utdypelse (inkludert antall års erfaring) og henvisning til arbeidssted og tidsperiode i CV. | Fylles ut |
| Tilbudt konsulent bør ha evnen til å løse komplekse problemstillinger og systematisk jobbing, selvgående og være flink med mennesker, engasjert og nysgjerrig, være åpen og like å samarbeide med andre og trives med teamarbeid.Dette kravet tillegges mer vekt i evalueringen. | Det bes om en beskrivelse av konsulentens egnethet opp mot kravet.Intervju kan gjennomføres med de inntil fire beste tilbudene basert på innsendt dokumentasjon. | N/A |
| Tilbudt konsulent bør ha dokumentert relevant høyere utdanning innen informasjonsteknologi fra høgskole eller universitet. Erfaring kan kompenseres for manglende utdanning. | Utdypelse av manglende utdanning/erfaring eller henvisning til utdanningssted og tidsperiode i CV. | Fylles ut |
| **Tilgjengelighet** |
| Tilbudt konsulentens tilgjengelighet og tid for oppstart og opsjon. | Bekreftelse. |

Bilag 3 Prosjekt- og fremdriftsplan

**Oppstart**

Estimert oppstartsdato: 01.09.2025.

Avtales endelig ved kontraktsinngåelse.

**omfang**

Antatt omfang: 1 konsulent/senior utvikler i inntil 100% stilling.

Det forutsettes at de tilbudt konsulent er 100 % tilgjengelig.

Kunden forbeholder seg retten til å justere arbeidsomfanget etter behov.

**varighet**

01.09.2025 – 30.06.2026.

**opsjon**

Opsjon 1: 01.07.2026 – 31.12.2026.

Opsjon 2: 01.01.2027 – 30.06.2027.

Opsjon 3: 01.07.2027 – 31.12.2027.

Opsjon 4: 01.01.2028 – 30.06.2028.

Bilag 4 Administrative bestemmelser

**Partenes representanter**

Bemyndigede representanter for partene:

|  |  |
| --- | --- |
| **For Kunden** | **For Leverandøren** |
| Navn: Ragnhild Varmedal | Navn:  |
| Stilling: Tjenesteeier | Stilling:  |
| Telefon: +47 90 79 22 16 | Telefon:  |
| E-post: ragnhild.varmedal@nhn.no | E-post:  |

**Nøkkelpersonell**

Leverandørens nøkkelpersonell i forbindelse med utførelsen av Bistanden:

|  |  |  |
| --- | --- | --- |
| **Navn på aktuelt personell (nøkkelpersonell) hos Leverandøren** | **Kompetansenivå/****Stillingskategori iht. rammeavtalen:** | **Anslått stillingsprosent:** |
| Navn |  Tittel | Stillingsprosent |

**RAPPORTERING – LEVERANSESTATISTIKK**

På forespørsel fra Kunden, skal Leverandøren, vederlagsfritt, uten ugrunnet opphold, utarbeide leveransestatistikk for leveranser gjort under avtalen i Excel-format for angitt periode.

Manglende fremleggelse av statistikk kan medføre utsatt godkjenning av sluttoppgjør.

Bilag 5 Pris og prisbestemmelser

*Alle priser og nærmere betingelser for det vederlaget Kunden skal betale for Konsulentens ytelser skal fremgå av bilag 4. De samlede prisene og samlet sluttvederlag skal fremkomme her. Som en del av grunnlaget for totalprisen skal eventuelle spesielle betalingsordninger, rabatter, forskudd, delbetaling og avvikende betalingstidspunkt også fremgå.*

*Dersom partene avtaler annet enn det som følger av avtalen vedrørende vederlag, skal det spesifiseres i dette bilaget.*

**Vederlag**

Vederlag for Bistanden er avtalt som følger:

Timepris i NOK. Rammeavtalens priser er makspriser, leverandør kan tilby lavere timepris:

|  |  |
| --- | --- |
| **Navn på aktuelt personell/nøkkelpersonell hos Leverandøren** | **Timepris ekskl. mva.** |
| Navn på tilbudt ressurs | Timepris i NOK |

Leverandøren kan kun fakturere Kunden inntil 7 ½ timer per virkedag og inntil 37,5 timer per uke. Leverandør skal fakturere faktisk medgått tid. Lunsj i arbeidstiden dekkes ikke. Timeantall som overstiger dette, skal godkjennes skriftlig av Kunden. I hastetilfelle kan Kunden gi muntlig samtykke og bekrefte skriftlig i etterkant. Kunden forholder seg til timeprisen som er oppgitt i tabellen over.

Kunden dekker ikke reisetid til/fra Kundens lokasjon, og dekker heller ikke reisekostnader, diett, utlegg eller andre typer tillegg.

Reisekostnader for reise utenfor Kundens lokasjoner dekkes etter avtale med Kunden.

**Prisendringer, jf. avtaletekstens pkt. 4.5**

De oppgitte avtaleprisene er faste i minimum ett (1) år fra avtalens ikrafttredelse. De avtalte prisene kan deretter indeksreguleres en gang hvert år, tilsvarende økningen i Statistisk sentralbyrås konsumprisindeks (KPI Totalindeks). Utgangspunktet for den første indeksreguleringen er indeksen den måneden avtalen ble inngått, og kan første gang justeres i henhold til indeksen 12 måneder etter avtaleinngåelse.

Eventuelle prisreguleringer skal kun skje etter skriftlig forespørsel fra Leverandøren og trer i kraft fra det tidspunktet Kunden skriftlig har akseptert kravet, og tidligst 12 måneder etter avtaleinngåelse/forrige prisendring. Prisendring skal gjelde for ett år av gangen.

Prisene kan endres i den utstrekning regler eller vedtak for offentlige avgifter endres med virkning for Leverandørens priser eller kostnader.

**Fakturering**

**Fakturarutine - Konsulenter til Norsk Helsenett SF (NHN)**

Fakturakrav: NHN faktura mottak tar hensyn til antall timer per konsulent for den gitte perioden, og leverandør skal fakturere per konsulent og ikke per prosjekt. Dette innebærer kun 1 faktura per konsulent.

En faktura kan inneholde flere konsulenter, men da bør det være summering på antall timer per konsulent. Faktura som avviker disse krav, samt faktura uten vedlagt betalingssertifikat (se under) blir avvist.

**Faktura skal merkes med:**

Saksnummer: 25/00377

Navn: Ragnhild Varmedal

Se også eget vedlegg for spesifisering av de enkelte EHF-felt.

**Betalingssertifikat**

Ved siste timeimport (som regel den 2. i hver måned) sender vi ut et betalingssertifikat til Leverandør, som viser hvor mange timer hver konsulent har registrert i vårt system for den gitte perioden + evt. timer som har vært registrert for sent og som derfor ikke har rukket å være med på det siste sertifikatet.

Dette betalingssertifikatet skal brukes som fakturaunderlag. Leverandør skal fakturere NHN i henhold til betalingssertifikatet og legge det som et vedlegg ved fakturering.

Leverandør skal ved kontraktsinngåelse oversende hvilken epostadresse som skal benyttes for mottak av betalingssertifikat. Denne skal sendes til fakturamottak@nhn.no etter kontraktsinngåelse, og epost skal inneholde navn på konsulent.

Bilag 6 Endringer i den generelle avtaleteksten

## kundens endringer

|  |  |  |
| --- | --- | --- |
| Punkt | Opprinnelig tekst | Erstattes med |
| Pkt. 1.6 | Ved bytte av personell som skyldes Konsulenten, bærer Konsulenten kostnadene ved kompetanseoverføring til nytt personell. | Ved bytte av personell som skyldes forhold på Konsulentens side skal det være en periode på minimum 14 kalenderdager med kompetanseoverføring fra utgående til inngående nøkkelperson. I denne perioden kan det kun faktureres timer for den ene av nøkkelpersonene. |
| Pkt. 3.1 | N/A | Før oppstart av bistanden skal Konsulentens personell signere Kundens Sikkerhetsinstruks for brukere i Norsk Helsenett.Konsulentens tilbudte personell skal sette seg inn i og etterleve kravene i Kunden sitt styringssystem for sikkerhet og personvern.Konsulentens tilbudte personell skal benytte Kundens IKT-utstyr for å aksessere Kundens systemer og tjenester. Unntak skal risiko vurderes og godkjennes av Kunden.Kundens retningslinjer for arbeidssted, hjemmekontor og fjernearbeid skal etterleves. Ved eventuelt behov for avvik fra dette kravet skal Kunden informeres så tidlig som mulig. Kunden vurderer om avviket kan aksepteres eller ikke. |
| Pkt. 3.6 | N/A | Før oppstart av bistanden skal Konsulentens personell signere Kundens Taushetserklæring. |

**Leverandørens** **endringer**

|  |  |  |
| --- | --- | --- |
| Punkt | Opprinnelig tekst | Erstattes med |
|  |  |  |
|  |  |  |

Bilag 7 Endringer i ytelsen etter avtaleinngåelsen

**Avtalen punkt 2.1 Endringer av avtalen**

*Endringer av ytelsen etter avtaleinngåelsen skal avtales skriftlig. Konsulenten skal føre en fortløpende katalog over endringene som utgjør dette bilaget.*

|  |  |  |  |
| --- | --- | --- | --- |
| Nr | Dato | Endringen gjelder |  |
|  |  |  |  |
|  |  |  |  |
|  |  |  |  |